لەنجە خاوێ

لەنجە خاوێ (لەدایکبووی ١٩٩٣) پارێزەر و نووسەر و چالاکوانی فێمینیستی کوردە و خەڵکی باشووری کوردستانە. دامەزرێنەری کۆمەڵەی سۆفیا و کەمپەینی سۆشیال میدیای #KurdistanWomenPower، ھەروەھا دامەزرێنەری کۆمەڵگەی بانە بۆ ڕێگریکردن و کەمکردنەوەی ئازارەکانی بێ ماڵ و حاڵی بەبێ ھیچ جیاوازییەک لەسەر بنەمای ڕەگەز.

 ژیاننامە 
لەنجە خاوێ لە مانگی یەکی ساڵی ١٩٩٣ لە شاری سلێمانی، باشووری کوردستان لەدایکبووە. لەنجە وەک پارێزەر و چالاکی مافی مرۆڤ کاردەکات، لەگەڵ ژنانی کورد ڕزگاربووانی بازرگانی سێکسی و توندوتیژی خێزانی کاری کردووە.  کۆمەڵەی سۆفیا لە ساڵی ٢٠١٦ دامەزراوە بۆ دابینکردنی خزمەتگوزاری گەیاندنی کتێب بە پاسکیل بۆ ئەو ژنان و کچانەی کە توانای کڕینی کتێبیان نییە.   بە گوتەی لەنجە، پڕۆژەکە ھاندەری خوێندەواری و دەستڕاگەیشتن بە زانستە، بۆ ئەوەی ژنان بە تەواوی لە مافەکانی خۆیان تێبگەن.   دابینکردنی کتێب تەنھا کارێکی فێمینیست نییە بۆ ڕێکخراوەکە، بەڵکو بەکارھێنانی پاسکیل وەک ئامرازێکی گواستنەوە لێدوانێکی فێمینیستە، بەو پێیەی ژنانی پاسکیلسوار تا ئێستاش وەک شتێکی شەرمەزارکەر و عەیبە سەیر دەکرێت.  لەوەتەی ھەڵمەتەکانی لە سلێمانی دەستیپێکردووە، پڕۆژەکە لە شارەکانی دیکەشدا بڵاوبووەتەوە، لەوانە ھەولێر و کەرکووک،  ھەڵەبجە. 

لەنجە لە ساڵی ٢٠١٧دا کەمپینێکی سۆشیال میدیای بە ناوی #KurdishWomenPower دامەزراند، کە ھانی ژنانی دەدا وێنەکانیان لە سۆشیال میدیادا بڵاوبکەنەوە، ئەمەش ئاڵنگاری ئەو تێڕوانینەی کرد کە وێنەی ژنان لە ڕێگەی ئۆنلاینەوە لە بنەڕەتدا شەرمەزارییە.   لە ساڵی ٢٠١٩ لەنجە و کۆمەڵەی سۆفیا کۆنفرانسێکی تایبەت بە توندوتیژی سێکسییان لە شاری سلێمانی سازکرد، بە ئامادەبوونی قوباد تاڵەبانی جێگری سەرۆکی حکوومەت.  بەشداریکردنە لە ئەنتۆلۆژیای چیرۆکی ژنانی کورد کە لەلایەن ھۆزان مەحموودەوە سەرپەرشتی کراوە.
 سەرچاوەکان 

 سەرچاوەکان 

پۆل:لەدایکبووانی ١٩٩٣
پۆل:ژنە پارێزەرەکانی سەدەی ٢١ەم
پۆل:چالاکانی کورد
پۆل:فێمینیستە کوردەکان
پۆل:پارێزەرانی کورد
پۆل:نووسەرانی ژنی کورد
پۆل:نووسەرانی کورد
پۆل:زیندووان
پۆل:خەڵکی سلێمانی